**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2019

**EXPUNERE DE MOTIVE**

**la proiectul de hotărâre privind aprobarea acordului de colaborare între municipiul Câmpulung Moldovenesc și Asociația Hasmațuchi din Câmpulung Moldovenesc în vederea pregătirii și derulării unui schimb de experiență între tinerii români și tinerii israelieni**

Relația dintre municipiul Câmpulung Moldovenesc și orașul Karmiel din Israel, a demarat în luna februarie 2017, în urma primirii unei scrisori de intenție din partea municipalității acestui oraș, prin care își arăta dorința de înfrățire.

 În urma acestei inițiative, după parcurgerea și realizarea tuturor procedurilor legale a avut loc, în Karmiel la data de 9 mai 2018, semnarea documentului oficial de cooperare între cele două părţi.

 Obiectivul parteneriatului dintre Câmpulung Moldovenesc și orașul Karmiel e centrat în jurul dezvoltării unei relații bilaterale strânse și de lungă durată între cele două comunități, care să conducă atât la implementarea de programe culturale și educaționale, cât și la schimburi de experiență, de voluntariat, leadership, afaceri, etc.

 Noul primar al orașului Karmiel, domnul Moshe Koninsky, a adresat o invitație municipiului Câmpulung Moldovenesc, la un prim proiect comun, în realizarea unui schimb de experiență între tinerii români și tinerii israelieni.

 Schimbul de experiență se va desfășura în două etape:

1. Iunie 2019-o delegație a municipiului Câmpulung Moldovenesc formată din 5 persoane - 4 tineri și un adult va vizita orașul Karmiel.
2. Mai 2020-o delegație a orașului Karmiel formată din 4 tineri și un adult va vizita municipiul Câmpulung Moldovenesc.

 Toate cheltuielile legate de cazarea și masă pentru perioada 18-25 iunie 2019 vor fi suportate de municipalitatea din Karmiel, respectiv Câmpulung Moldovenesc pentru perioada mai 2020.

 Pentru implementarea etapei I a acestui proiect este necesară încheierea unui acord de colaborare între municipiul Câmpulung Moldovenesc și Asociația Hasmațuchi prin care asociația se va ocupa și asigura de:

- conceperea și execuția unui plan cadru de implementare a schimbului;

- inițierea și derularea unui cadru de selecție a patru tineri câmpulungeni care vor pleca în Karmiel;

- coordonarea logistică a deplasării celor 4 tineri câmpulungeni către Karmiel și însoțirea lor.

 Onorariul asociatiei pentru realizarea etapei I a schimbului de experiență este în sumă de 5500 lei.

Cu aceste precizări, iniţiez prezentul proiect de hotărâre pe care îl supun spre dezbatere și aprobare Consiliului local.

**PRIMAR,**

**Negură Mihăiță**